‎UN SERIAL ORIGINAL NETFLIX
‎Sunt Uhtred, fiul lui Uhtred.
‎Nobil saxon prin naștere, ‎pământurile strămoșești mi-au fost furate
‎și am fost crescut ‎în chip de danez păgân.
‎Sunt Uhtred de Bebbanburg ‎și voi lua ce mi se cuvine!
‎Dar am devenit cel mai de seamă ‎războinic al regelui Alfred,
‎apărându-i regatul Wessex ‎și viziunea unei Englitere unite,
‎susținut de ceata mea credincioasă ‎de ucigași și barbari
‎și de un preot răspopit.
‎Mă rog ca, la vremea bătăliei, ‎să nu te las la greu.
‎Mi-am găsit fericirea ‎alături de soția mea, Gisela,
‎care mi-a zămislit doi prunci.
‎Alfred și-a măritat fiica cu Aethelred, ‎care se consideră regele Merciei...
‎Dar, răpită de danezi, ‎ea s-a îndrăgostit de războinicul Erik
‎și Haesten a pus ochii pe ea.
‎Haesten se dă drept aliatul lui Alfred. ‎Nu este de încredere.
‎Acum, că sănătatea lui Alfred e șubredă,
‎sunt vremuri sumbre și primejdioase ‎pentru cei de pe aceste meleaguri.
‎Destinul guvernează totul!
‎Apărați-l pe rege!
‎Părinte Beocca.
‎Dacă e aievea ce credem ‎și ne așteaptă Împărăția Cerurilor?
‎Așa e, domnia ta, fără îndoială.
‎Mă tem că, și dacă i-aș trece pragul, ‎tot m-aș simți ca-n purgatoriu.
‎Nu va fi așa. Nu e cu putință. ‎E Împărăția Cerurilor.
‎Ce s-a schimbat de când am fost încoronat?
‎Danezii încă pradă, măcelul continuă
‎și va continua până la moartea mea ‎și dincolo de ea.
‎Care a fost rostul meu pe lume?
‎Rostul tău e că ești regele Domnului.
‎Fără domnia ta, n-ar exista Biserică, ‎Wessex, legi, așezări,
‎refugii sigure ‎sau ideea unei Englitere unite.
‎Ai pus temelia unei țări mari, ‎cu frică de Dumnezeu.
‎Nimic nu s-a schimbat, ‎n-am dus nimic la bun sfârșit...
‎Ce se va alege de toate acestea ‎după moartea mea?
‎Ce ai început va continua. E musai.
‎Da.
‎Mulțumesc, Beocca.
‎E musai.
‎Străjeri! Întoarceți-vă imediat!
‎Niciun bărbat nu-mi va vedea chipul ‎înaintea lui Păr Roș!
‎Amintește-le celor din tabără ‎că Sigurd trebuie să mă vadă cel dintâi.
‎Da, domniță.
‎Când va primi mesajul meu, ‎vor fi liberi să mă privească.
‎- Domniță, jur că nu te-am privit. ‎- Trebuie să-ți scot ochii.
‎- Ai milă, domniță! ‎- Și să-ți tai limba.
‎Târfă! O să te ucid!
‎Întoarceți-vă!
‎Doar femeile mă pot privi
‎până ce-i spun stăpânului meu ‎ceea ce am văzut!
‎Sigurd, iubirea mea, bea-mi sângele ‎și adeverește-mi viziunea!
‎Lasă-mă să-ți ofer ‎toată puterea de care ai trebuință.
‎Văd pieirea unui rege.
‎Care rege?
‎Văd pieirea lui Alfred.
‎I s-a arătat!
‎I s-a arătat pieirea lui Alfred ‎și gloria războinicilor lui Odin!
‎Calea noastră nu va fi lesne.
‎Zeii ne vor cere să ne merităm răsplata.
‎Dar vă făgăduiesc ceva!
‎De la cățel și purcel până la coroana ‎aurită de pe creștetul lui Alfred,
‎Wessexul cu tot ce are el ‎va fi al războinicilor lui Păr Roș!
‎DUPĂ ROMANELE ‎SCRISE DE BERNARD CORNWELL
‎Da!
‎Nu. Din nou!
‎Uhtred, cât de priceput zici ‎că e Eduard la lupta cu sabia?
‎Stăpâne, eu zic ‎că Steapa își pierde vremea cu el.
‎- Ești bun să ne explici? ‎- Da, stăpână.
‎Steapa, stai! E o prostie.
‎Nu folosi sabia! ‎La lecții folosim toiagul.
‎- Mulțumesc, domnia ta. ‎- Mai bine simt sabia în mână.
‎- Prințul moștenitor își arată curajul! ‎- Să privim, draga mea.
‎- Arată-mi ce ai învățat! ‎- Progresează zi de zi.
‎- Mamă, te rog! ‎- Arată-mi.
‎Domnia ta, a venit ‎danezul cel hulpav, Haesten.
‎Uhtred, pune băiatul la încercare!
‎- Croiește-l peste fund! ‎- N-ai căderea să grăiești!
‎Ghinion, Eduard!
‎Uhtred, avem un musafir. ‎E o cunoștință veche de-a ta.
‎Oameni s-au jertfit ca tu să poți trăi.
‎Exersează de-acum cu toiagul! ‎Înveți din loviturile primite.
‎Ai urzeală de războinic. ‎O vom scoate la iveală.
‎Îți mulțumesc, Uhtred.
‎Fă cum îți zice Uhtred, prințule Eduard.
‎- Se gândește la binele și siguranța ta. ‎- Îți mulțumesc, episcopule Erkenwald.
‎- Soața ta e bine, sănătoasă? ‎- Da.
‎E o fată frumoasă. ‎Nu-mi amintesc numele ei.
‎Se numește Gisela, domnia ta. O păgână. ‎E iarăși grea. Va naște un băiețel.
‎Pruncul tău va fi băiat.
‎Fratele Godwin are un dar dumnezeiesc.
‎- Iartă-mă, domnia ta. ‎- Desigur.
‎Eduard, ai întârziat la lecții. Vino!
‎Cică unii ealdormani îți poartă sâmbetele.
‎Ai făcut o târfă dintr-o fetișcană ‎și ai lăsat-o grea.
‎- Nu e târfă. ‎- Ce băiat rău ești, Eduard!
‎Nu e târfă.
‎- Spune-o din nou dacă ai curaj! ‎- Ce băiat rău ești!
‎Se numește Sigurd. ‎Ai lui îi spun „Păr Roș”.
‎Nu vreau să știu motivul. ‎Sigur e vreo grozăvie.
‎Am o iscoadă cu ochii pe tabăra lor.
‎Dar sunt curios. ‎Nu ți-a cerut să i te alături, Haesten?
‎Ba da, dar l-am refuzat. ‎Ca tine, mi-am dat cuvântul.
‎Spre deosebire de tine, ‎am acceptat misiunea regelui.
‎- Cuvântul tău nu face doi bani. ‎- Nu e pace între noi?
‎Soața și copiii mei nu-și doresc ‎să se creștineze?
‎- Asta vor? ‎- Da, domnia ta.
‎- Am vorbit deja cu preotul. ‎- Ce veste bună!
‎Da, e o veste mare.
‎- Să sărbătorim, stăpâne! ‎- Mă voi gândi la asta, draga mea.
‎După ce ne răfuim ‎cu jarlul Sigurd Păr Roș.
‎Ne va ataca?
‎Da, stăpâne, să-ți măsoare forțele. ‎Domnia ta ar trebui să-l ataci.
‎Nimicește-i oastea, ‎să-i avertizezi pe nordici.
‎Domnia ta, nu ți-a priit ce ai mâncat?
‎Ai băut cam mult vin, domnia ta?
‎Uhtred, ai dreptate.
‎Sigurd nu trebuie lăsat ‎să acosteze pe coasta din Wessex.
‎- Vom ataca până la iarnă. ‎- Cât mai repede.
‎Atunci pornim.
‎Beocca, dă-i de știre lui Aethelred ‎din Mercia. Suntem amândoi în primejdie.
‎Aliații trebuie ‎să se alăture trupelor din Wessex.
‎Da, domnia ta. Îi scriu degrabă.
‎Scrie-i că ne întâlnim ‎în cetatea Aescengum.
‎Ies să iau o gură de aer curat.
‎Ce mai fac doamna Aethelflaed ‎și copilașul?
‎Cu cine seamănă fetița?
‎Dacă nu taci, îți îndes mâncarea
‎așa adânc pe gât, ‎de o să-ți iasă prin găoază!
‎L-am văzut făcând-o. E uluitor.
‎Spun doar ce zice și soțul ei, Aethelred.
‎Eu aș spune că-i ești dator.
‎Ai oșteni și corăbii doar pentru ‎că ea ți-a ucis stăpânul, pe Sigefrid.
‎N-am uitat ce a făcut târâtura aia. ‎N-am să uit în veci.
‎- Ajunge! ‎- Spune-i că mă rog să ne reîntâlnim.
‎Haesten, de ajuns!
‎Păr Roș are o femeie ‎care ți-ar plăcea, Uhtred. Skade.
‎Frumusețea ei te orbește ca soarele, ‎dar are în suflet întunericul nopții.
‎E clarvăzătoare. ‎E din spița diavolului, părinte.
‎Aș spune c-a fost o plăcere ‎să te văd, Uhtred.
‎- Dar nu e așa niciodată. ‎- Așijderea.
‎Să mă ierte Dumnezeu, dar l-aș ‎descăpățâna cu o bardă neascuțită.
‎Sănătatea regelui, Beocca, ‎e tot mai șubredă.
‎Din când în când, da.
‎De asta timpul ce-l petreci cu Eduard ‎e atât de important.
‎Munca lui Alfred trebuie dusă mai departe. ‎De asta te poți îngriji tu.
‎Spune-i regelui că ne întâlnim pe drum ‎sau în cetate.
‎- De ce? Unde te duci? ‎- La soția mea.
‎Apoi o să-l văd cu ochii mei pe Păr Roș.
‎Ar trebui să-i ceri învoire regelui. ‎Măcar o dată.
‎ALTON ‎REGATUL WESSEX
‎Binețe, domnia ta.
‎Înșeuați caii! ‎Plecăm înainte de lăsarea serii.
‎- Unde? ‎- La luptă.
‎La momentul potrivit.
‎Sunt războinic!
‎Iau eu asta.
‎Ce faci, Gisela?
‎Ai slujitori. Ar trebui să te odihnești.
‎I-am spus același lucru.
‎Cum să mă odihnesc ‎cu împielițatul ăsta în pântec?
‎Un preot mi-a zis mai deunăzi ‎același lucru, că e băiat.
‎Firește că e băiat. N-are astâmpăr.
‎- Noroc că va fi ultimul născut. ‎- N-ai cum hotărî tu asta.
‎Ba am cum. Chiar va fi cel din urmă.
‎Pleci la război?
‎Da, mă alătur lui Finan și pornim.
‎Thyra va fi aici.
‎I-am trimis vorbă lui Hild.
‎Va veni aici când vei naște ‎dacă nu voi reveni la timp.
‎Dar îți făgăduiesc că mă întorc.
‎Și atunci vei dormi singur.
‎- Nu mi-ai face una ca asta. ‎- Ba da, ți-aș face-o...
‎O vreme.
‎Pornim!
‎Seara bună!
‎Deși îndrept sabia spre inima ta, ‎îți sunt prieten.
‎Așa mi-e năravul.
‎Hai cu mine! ‎Și spune-mi totul despre satul tău.
‎Doamne sfinte, cruță-mă de chin!
‎Oprește-mi inima și ia-mă la Tine!
‎Sfinți din ceruri, doborâți-mă pe loc!
‎Ia-mi sufletul și inima! Cruță-mă, Doamne!
‎Mă tem că aceasta e izbăvirea. ‎Rogu-te, Doamne!
‎Oprește-mi bătăile inimii!
‎Rogu-te...
‎- Unde e argintul? ‎- Nu avem argint.
‎Unde e argintul?
‎Te implor să-mi dai crezare! Nu mint.
‎Dacă asta vrei, o să te coc de viu.
‎Nu avem argint! Jur, domniță!
‎Argintul!
‎Răspunde-i!
‎I-am răspuns, domnia ta! ‎Aici nu e nicio avuție.
‎Lăsați-l în foc!
‎Nu! Te rog! Te implor!
‎Argintul!
‎- Nu răspunde nimeni în locul lui? ‎- Doamne, ajută-mă!
‎Ajută-mă!
‎Eu trebuia să-l fac să vorbească ‎și să-l ucid!
‎N-ai niciun drept!
‎Asta e o biserică. ‎În orice biserică e argint.
‎Tu! Care ți-e numele?
‎Sunt fratele Hubert, domnia ta.
‎Jur, suntem săraci. ‎Avem aici doar merinde și bere.
‎Frate Hubert, ‎dacă grăiești adevărul, ia-ți zilele.
‎Dac-o faci acum, îți salvezi prietenii.
‎Dar, domnia ta, ‎sufletul meu va fi osândit.
‎Ia-ți viața ca un războinic! ‎Vom cere doar merinde și bere.
‎Domnia ta, îți jur că nu avem argint.
‎Sunt ai tăi. Fă ce poftești cu ei.
‎- Domnia ta, sigur nu iei trăsura? ‎- Da. Pornim călare spre Aescengum.
‎Steapa.
‎Domnia ta, Păr Roș pornește ‎spre alt sat în căutare de argint.
‎- E gata de plecare. ‎- Să plece!
‎Rămânem aici până termin cu preoții.
‎Spune-i că venim apoi, ‎dar să plece fără mine.
‎Da.
‎Binețe, Hubert! ‎Acum te cred că n-aveți argint.
‎Așadar... Ce altceva îmi poți oferi?
‎AYLESBURY ‎REGATUL MERCIA
‎Stăpâne, suntem gata de plecare.
‎Atunci pornim, ‎dar doar cu jumătate dintre oșteni.
‎Vii mai târziu?
‎Da, suntem aliați cu Wessexul,
‎dar se aude că danezii ne atacă ‎hotarul de miazănoapte.
‎Ca întotdeauna.
‎Rămân aici, spre binele regatului Mercia. ‎Nu ne putem lăsa glia de izbeliște.
‎Stăpâne, ar fi mai bine ‎să rămânem aproape de Wessex.
‎Alfred nu va trăi veșnic, ‎iar prințul Eduard e doar un băietan.
‎Dar Alfred face tot posibilul ‎să trăiască veșnic.
‎Bolește întruna, ‎dar nu mai crapă odată!
‎Să-i spui că-s ocupat cu vikingii.
‎Îi spun tatei că ni te vei alătura ‎cât de curând vei putea, stăpâne.
‎Mulțumesc.
‎- Pleci la luptă? Nu e interzis? ‎- Voiesc să-l văd pe rege.
‎E doar un rege printre mulți alții. ‎Sunt regate pretutindeni.
‎- Aldhelm, suntem pregătiți? ‎- Stăpâne, sigur nu vii?
‎Plecați, pentru numele lui Dumnezeu! ‎Dați-mi pace!
‎Da, stăpâne.
‎Noroc la hotarul de miazănoapte. ‎Întoarce-te cu bine.
‎Tu ar trebui să conduci oastea.
‎Nu voiesc să aud văicărelile ‎așa-zisei „regine din Mercia”.
‎De asta prefer să-ți petreci vremea ‎pe domeniul tău.
‎Atunci îți dau pace.
‎Ce face fiică-ta?
‎Fiicei noastre îi merge bine,
‎deși mă rog să nu moștenească ‎temperamentul tatălui ei.
‎Nici principiile morale ale mamei ei. ‎Stricato!
‎M-ai înjosit.
‎Pornim spre Wessex să-i sărim în ajutor.
‎Dar să n-aveți îndoială:
‎luptăm pentru libertatea și gloria ‎regatului Mercia!
‎Îi vom arăta din nou regelui Alfred ‎ce înseamnă războinicii adevărați!
‎Le vom arăta ticăloșilor păgâni ‎ce înseamnă războinicii adevărați!
‎Stăpâne, e în biserică. ‎Mai ai nevoie de mine?
‎Mergi și caută-ți familia.
‎Cine ești? Ce poftești?
‎Voiesc să vă dați prinși. ‎Sau vă va lovi urgia.
‎Ce a zis? „Urgia”? ‎Ce vrea să însemne asta?
‎E un cuvânt, nu-i așa?
‎Un cuvânt din Biblie. ‎Înseamnă că vă voi ucide.
‎Vă voi omorî.
‎Urgia.
‎- Ne va lovi urgia pe toți? ‎- Cam așa ceva.
‎Sper că unii vor fugi.
‎Am o sabie. E foarte ascuțită.
‎- Dar ar fi mai bine să vă dați prinși. ‎- Ucideți-l.
‎Acum!
‎Haesten spune ‎că femeia aia e făptură drăcească.
‎Atunci mai bine blocăm ușa ‎și ardem șandramaua.
‎- De ce nu? ‎- Pentru Păr Roș, e neprețuită.
‎Tu ești Skade?
‎Tu! Te vei duce la stăpânul tău.
‎Zi-i că Uhtred de Bebbanburg ‎a capturat vrăjitoarea.
‎Știam eu că tu ești!
‎Îi cerem răscumpărare.
‎Nu. Vei merge la stăpânul meu ‎și-i vei spune
‎că din clipa asta ‎Uhtred de Bebbanburg e blestemat.
‎Vrăjitoarea îi ține inima în mână ‎și o va storci.
‎Și o va zdrobi.
‎Du-te!
‎- Tu mi-ești acum prizonier, Uhtred. ‎- Legați-o!
‎Am zis să-i legați mâinile!
‎Cu puterea celor trei țesătoare ‎ale sorții, sunt stăpână pe viața ta.
‎- Acum ești al meu. ‎- Puneți-i căluș.
‎Eu îți aleg calea în viață, ‎Uhtred Ragnarson.
‎Am să-ți chinui spiritul ‎după pofta inimii!
‎Acoperă-i ochii!
‎O luăm cu noi.
‎CETATEA AESCENGUM
‎EASHINE ‎REGATUL WESSEX
‎Cred că muierea i s-a vârât în minte.
‎- Ar trebui s-o ucidă și gata. ‎- Blestemul nu va pieri așa.
‎Nu există niciun blestem.
‎Dacă spun că Dumnezeu nu există, ‎înseamnă că așa e?
‎Nu există niciun blestem, Sihtric.
‎Am mai văzut bărbați uciși ‎de blestemul unei muieri.
‎Lăsați vorba! ‎Dacă grăiți de blestem, îl întăriți.
‎Uhtred, vorbeam despre strategie ‎și am hotărât
‎să rămânem în cetate și să așteptăm.
‎- Ce anume? ‎- Atacul lui Păr Roș.
‎De ce crezi că va ataca?
‎Așa procedează danezii. Nu se pot înfrâna.
‎- De ce n-ar ataca? Sunt aici. ‎- Deopotrivă cu oștenii tăi.
‎De ce ar ataca cetatea asta ‎când Winchesterul cel bogat e nepăzit?
‎- Ar face asta? ‎- N-are destui oșteni pentru Winchester.
‎Dacă Haesten i s-ar alătura?
‎Dai de înțeles ‎că mai bine rămâneam acasă.
‎Dacă nu crezi că suntem în avantaj ‎în cetate, pesemne că ai alt plan.
‎- Nu te știu. ‎- Sunt Sigebriht, fiul lui Sigelf.
‎Păgânii ard satele mele. ‎Tata a clădit aceste ziduri.
‎Și le-a clădit zdravene, ‎de asta Păr Roș nu va ataca.
‎- Nu va dori să piardă oșteni. ‎- Nici ca să ucidă un rege?
‎Va aștepta să ne înfometeze ‎sau va trece mai departe.
‎Nu va ataca. Dar noi trebuie s-o facem.
‎Dacă Winchesterul e vulnerabil...
‎Ce caută aici femeia capturată de tine?
‎E valoroasă.
‎Și Sigurd o va vrea înapoi. ‎Refuz să-i spun „Păr Roș”.
‎- Așa e. ‎- Ce e pentru el? Soață? Ibovnică?
‎E clarvăzătoare. Vrăjitoare.
‎Danezii sunt oameni simpli, ‎cred în semne divine.
‎Dacă o pasăre ar zbura către noi,
‎ar considera-o un semn și ar urma-o, ‎s-ar avânta în luptă
‎doar pentru că o clarvăzătoare a zărit ‎o pasăre.
‎Tot ce se poate, domnia ta.
‎Atunci, fără clarvăzătoare, nu au semne. ‎Sigurd e orb. Nu poate lupta.
‎- Ai dreptate și nu prea. ‎- Așteptăm, Uhtred.
‎Acum...
‎Voiesc s-o văd.
‎Skade.
‎- Părinte Beocca, nu te osteni! ‎- Nu, stăpâne?
‎Descuie!
‎Ce fac?
‎Alfred a zis c-ar pofti să se împreuneze ‎cu vrăjitoarea. Nu te mint.
‎Uhtred, lasă-ne.
‎Sigur faci bine?
‎E în lanțuri ‎și nu mă voi apropia prea mult de ea.
‎Plecați!
‎- L-ai lăsat singur cu ea? ‎- Așa mi-a cerut.
‎Chiar crezi că Păr Roș se va duce țintă ‎spre Winchester?
‎Acolo sunt familiile noastre.
‎De asta nu putem aștepta un atac ‎ce nu se va petrece.
‎Uhtred, fă-l să înțeleagă ‎în ce pericol ne sunt cei dragi.
‎Duhnești a moarte, domnia ta.
‎- Așa e, din păcate. ‎- De ce din păcate?
‎- Ai trăit din plin, ești faimos. ‎- Mai am multe de făcut.
‎Întreabă-mă.
‎Cât mai am de trăit? Știi cumva?
‎Poți vedea așa ceva?
‎Nu vei mai prinde încă o vară. ‎Dar numele tău va dăinui.
‎Vei fi amintit drept primul, ultimul ‎și unicul rege al tuturor saxonilor.
‎Îmi place anotimpul văratic.
‎Sigurd, stăpâne. Păr Roș, iubitul meu. ‎Ascultă-mă, eliberează-mă, răzbună-mă!
‎Vino, pieri pentru mine, dorește-mă! ‎Sigurd, eliberează-mă!
‎Păr Roș! Vino la mine!
‎Pieri pentru mine! ‎Răzbună-mă! Eliberează-mă!
‎E un rege în tabăra asta! ‎Vino la mine! Dorește-mă!
‎Ar trebui să ne folosim de ea.
‎Eliberează-mă!
‎Păr Roș!
‎Vino după mine! Răzbună-mă! ‎Eliberează-mă! Ți-o poruncesc!
‎- Păr Roș! ‎- Când îi putem pune căluș?
‎- Pieri pentru mine! ‎- Las-o să cânte.
‎E un rege în cetatea asta!
‎- Ăsta nu-i cântec. ‎- Păr Roș!
‎Stăpâne Uhtred...
‎O lași pe femeie să zbiere ‎noaptea întreagă?
‎Da, o mai las nițel.
‎Păr Roș! Ai de ucis un rege!
‎Vino la mine! Răzbună-mă! Eliberează-mă!
‎Ți-o poruncesc! Pieri pentru mine! ‎Dorește-mă!
‎O să-ți împărtășesc niște bârfe.
‎Sigebriht, fiul nu știu cui,
‎l-ar spinteca bucuros pe tânărul Eduard.
‎Ești curios de ce?
‎- Nu. ‎- Îți spun, totuși.
‎Eduard, fiul legitim al lui Alfred,
‎a lăsat-o grea cu gemeni ‎pe iubita lui Sigebriht.
‎Sigebriht o mai iubește pe fată?
‎Pieri pentru mine! Dorește-mă! Păr Roș!
‎N-ar putea careva să-i taie beregata?
‎De ce-mi spui asta? Nu mă privește.
‎Te va privi, Uhtred.
‎Vor găsi o cale ‎să ți-l pună în cârcă pe Eduard.
‎Poți scoate un rege din el, ‎iar Alfred știe asta.
‎Nu știu ce să fac.
‎Aș putea lua locul femeii tale, ‎Uhtred Ragnarson,
‎și împreună am domni ‎de la miazănoapte la miazăzi.
‎Ascultă-mă...
‎Oșteni, duceți-o la loc în celulă! ‎Să doarmă.
‎Noapte bună!
‎De ce nu mi-ai luat viața?
‎Ce vrei? ‎Valorez mai mult decât niște argint.
‎Bagă în gură mâncarea și mestecă!
‎Dacă la mine poftești, pot fi a ta.
‎Nu mă voi împotrivi.
‎- N-am trebuință de o târfă. ‎- Curând, îți va trebui o femeie.
‎Nu m-ai ucis ‎pentru că așa ai rămâne blestemat.
‎Până la moarte și dincolo de ea.
‎Drumurile ni se împletesc. ‎Împărtășim aceeași soartă.
‎A venit.
‎Stăpâne, e Păr Roș! A luat ostatici!
‎Toți pe metereze! ‎Pregătiți fiecare sabie și suliță!
‎Osferth, fii pregătit la porți! ‎Finan, vii cu mine!
‎- Ce e, Uhtred? ‎- Cine e?
‎Păr Roș, cu ostatici.
‎- Vrea să cădem la învoială? ‎- Tot ce se poate.
‎- Uhtred Ragnarson! ‎- Ce abominație e asta?
‎Alfred de Wessex! Mi-ai capturat femeia. ‎Dă-mi-o înapoi sau îți ucid oamenii.
‎- Îl știu pe fiecare dintre amărâții ăia. ‎- Voiește să ne tocmim ori ba?
‎Dacă pe femeie o vrei, să ne tocmim!
‎Nu vrem să piară alți oameni nevinovați!
‎Am zis tot ce aveam de spus.
‎Domnia ta, te implor! Cruță-i pe copii!
‎Domnia ta, nu ucide copiii!
‎Cruță-i pe micuți! Te pot sluji. ‎Te rog, domnia ta!
‎Osferth, porțile! Steapa, fii pregătit!
‎- Ucid femei, stăpâne! ‎- Porțile!
‎Jarlule Sigurd!
‎Dacă mai ucizi vreun ostatic,
‎toți bărbații de aici ‎o vor vedea despuiată
‎înainte să-i vărs mațele!
‎Mai ucide unul!
‎Fă-o! Ne vedem în viața următoare.
‎Ucideți-i pe toți! Atacați!
‎- Păr Roș, ucide-i acum! ‎- Aprigă muiere!
‎- Năvăliți pe dată! ‎- Cum răspunzi?
‎Aș ucide-o oricum. Mă obosește.
‎N-o poate face, e blestemat! ‎Ucide-i pe toți!
‎Nu-i vei mai face rău!
‎Prețul a crescut.
‎Nu doar îi vei cruța pe ostatici, ‎ci îi vei și trimite în cetate.
‎O să te fac să-ți înghiți sula! ‎Elibereaz-o!
‎Ai timp până la apus să-i eliberezi.
‎Sau toți bărbații din cetate ‎își vor face de cap cu ea!
‎Până la apus!
‎Cred că tocmeala s-a încheiat.
‎Nu vei apuca să vezi Walhalla, ‎Uhtred Ragnarson! Ți-o jur!
‎- Păr Roș! ‎- Uhtred Ragnarson!
‎- Ucideți-i! ‎- Uhtred Ragnarson!
‎Nu te atinge nici de-un fir ‎din părul ei! E a mea!
‎Domnia ta, trebuie să ne schimbăm planul.
‎Nu putem aștepta să ne atace. ‎Nu o va face.
‎E mai valoroasă decât credeam. ‎Păr Roș va aștepta oricât va fi nevoie.
‎Aethelred și oastea din Mercia ‎sunt pe aproape.
‎Și vor fi văzuți.
‎Trebuie să-i oprim pe drum.
‎Îl pot trimite pe Finan, ‎apoi ne vom uni forțele.
‎Trebuie să alegem locul bătăliei, ‎dar repede.
‎- Batem fierul cât e cald. ‎- Unde să ne unim forțele?
‎Mă gândesc la Fearnham. E un deal acolo.
‎Am fi în avantaj.
‎Dar cum ajungem până acolo ‎și cum ne asigurăm că Sigurd ne va urma?
‎Finan merge la oastea din Mercia. ‎Noi avem grijă să ne urmeze Păr Roș.
‎- Noi doi îi vom ademeni. ‎- Dacă nu-l găsim pe Aethelred?
‎Atunci luptăm singuri, ‎dar trebuie să ne grăbim.
‎O facem azi.
‎Sunt pregătit. Nu-mi va lua mult ‎să găsesc oastea din Mercia.
‎Du-te la Fearnham!
‎Deschideți porțile!
‎Porțile.
‎Pornim și nu facem popas!
‎Nu trebuie să-i lăsăm să ne dovedească!
‎Pentru neatârnarea Wessexului!
‎Fug.
‎Stăpâne, fug!
‎Oastea saxonă fuge din cetate.
‎- Pe cine ai văzut? ‎- Pe toți, stăpâne.
‎Pe domnița Skade, pe Uhtred Ragnarson! ‎Întreaga oaste.
‎Toți războinicii să mă urmeze! E vremea!
‎Încălecarea!
‎Închideți porțile!
‎Stăpâne, pornesc pe urmele lor!
‎Așteptăm cât să nu vadă că sunt urmăriți.
‎Și ne rugăm.
‎Stăpâne, s-a împotmolit căruța!
‎Deshamă calul și pornește călare! ‎Sihtric, barda ta!
‎Dacă argint voiau, asta să le dăm!
‎Mai departe! Mergeți!
‎Nu trebuie să fim văzuți. Îi urmărim, ‎apoi îi ucidem pe ticăloși!
‎Fiți pregătiți de o capcană.
‎Aici e, stăpâne?
‎- Ăsta e Fearnham? ‎- Da.
‎Poate că Finan n-a răzbit.
‎Așteptăm să ne prindă danezii?
‎E argint, stăpâne!
‎Pesemne că s-au temut ‎să stea să repare căruța.
‎Puneți bine argintul. Să mergem înainte.
‎- Ucideți toți saxonii până la noapte! ‎- Porniți!
‎Omul tău e aici. Știu.
‎E Finan.
‎Și oastea din Mercia!
‎Avem oaste!
‎Vom izbândi!
‎Zid de scuturi!
‎Fiți pregătiți!
‎Au dealul. Noi suntem mai numeroși ‎și zeii țin cu noi.
‎Războinici ai lui Odin!
‎Nu cedăm teren! Ne vor ataca ‎și le vom reteza căpățânile de pe umeri!
‎Niciun saxon nu va pleca viu de aici!
‎Nu atacați!
‎Nu ne lăsăm! Nu ne clintim!
‎Pentru Mercia!
‎Luptați pentru femeile și copiii voștri!
‎Țineți rândurile!
‎- Ridică-mă! ‎- Închideți gaura!
‎Stați pe loc!
‎Cine sună în goarnă?
‎E Alfred! Alfred și oștenii din Wessex!
‎- Steapa. ‎- Zid de scuturi!
‎Alinierea!
‎Înainte!
‎Ne-au încercuit, stăpâne!
‎Stăpâne, luptăm?
‎Păr Roș, nu te lăsa! Nu te lăsa!
‎Nu le cedați teren!
‎Dați-le doar lovituri de sabie!
‎Fug ca iepurii!
‎Sunt înfrânți!
‎WINCHESTER ‎REGATUL WESSEX
‎Uhtred, ea s-a prăpădit.
‎Ți-a zămislit un fecior.
‎Dar ea s-a prăpădit.
‎- Trebuie să o văd. ‎- Nu!
‎- Nu, trebuie s-o văd! ‎- Uhtred, s-a prăpădit.
‎E îngropată de zile bune.
‎A murit.
‎Subtitrarea: Irina Para